PROLOOG:  Plaan oli paari Bose kõlarit lähemalt uurida ja läksin poodi. Samas asus ka Loewe telerite esindus. Juhtusin küsima, kas Loewe plasmatelereid ka teeb. Kus müügimees ajas silmad punni! Ütles, et  plasma on vananenud tehnoloogia ja LCD on ainus õige asi. Kuna mul endal kodus plasmatelekas ja selline valik oli minu puhul kõike muud kui juhuslik, ei meeldinud mulle müügimehe vastus teps. Küsisin siis temalt paar tehnilisemat küsimust LCD-tehnoloogia eeliste kohta, millele ta vastata ei osanud ja püüdsin sealt ruttu minema saada. Ruttu tähendas, et umbes tund oma elust siiski tema peale olin sunnitud raiskama.  PROLOOG LÄBI